 Waxaa ka mid ah usluubka Quraanka inuu isla sheego had iyo jeer kuwa wanaagsan iyo abaalkooda iyo kuwa xun iyo waxay muteen, tan kale abuurka Nabi Ciise wuxuu u egyahay kii Nabi Aadam xagga aabbo laaanta, iyo in Eebbe siduu doono wax u abuuro wax la shakiyana ma ahayn, waxaana jidaysan in ciddii Xaqa ku doodda intuu caddaaday lala habaartamo, aayaduhuna waxay soo dageen mar wafdi gaalada Nasaarada ah ka yimid xagga Najraan ayna ku murmeen xaalka Nabi Ciise, waxayna ka codsadeen inay Nabiga naxariis iyo nabadgalyo Eebbe korkiisa ha yeelee ay la habaartamaan, maxaa yeelay way sii khasaari lahaayeen. 